techiaith/cofnodycynulliad_en-cy huggingface dataset:
English: Before I start, can I declare an interest, as my wife is employed as a teacher assistant? I'd like to take this opportunity to thank teaching assistants, as well as all school staff, in Monmouthshire and beyond for everything they have done to help children and young people with their learning throughout the pandemic. First Minister, the workload of teaching assistants has increased significantly during the pandemic. Many have had to step in to teach classes due to teacher absences and staff shortages, as well as supporting children with online learning, and this is on top of their usual classroom duties. These extra duties could have a significant impact on the mental health and well-being of many teaching assistants, and it's important that adequate support is on offer. Yet a recent survey carried out by the Education Workforce Council found that just 7.4 per cent of respondents had made use of well-being days, and 8.8 per cent had made use of well-being training courses provided by schools. First Minister, what is the Welsh Government doing to support the health and well-being of teachers' assistants, and what more can the Government and local education authorities do to promote the take-up of the services that are already available to staff? And I appreciate your answer just given.
Welsh: Cyn i mi ddechrau, a gaf i ddatgan buddiant, gan fod fy ngwraig wedi ei chyflogi yn gynorthwyydd addysgu? Hoffwn i fanteisio ar y cyfle hwn i ddiolch i gynorthwywyr addysgu, yn ogystal â holl staff ysgolion, yn sir Fynwy a thu hwnt am bopeth y maen nhw wedi ei wneud i helpu plant a phobl ifanc gyda'u dysgu drwy gydol y pandemig. Prif Weinidog, mae llwyth gwaith cynorthwywyr addysgu wedi cynyddu yn sylweddol yn ystod y pandemig. Bu'n rhaid i lawer gamu i mewn i addysgu dosbarthiadau oherwydd absenoldebau athrawon a phrinder staff, yn ogystal â chynorthwyo plant gyda dysgu ar-lein, ac mae hyn ar ben eu dyletswyddau arferol yn yr ystafell ddosbarth. Gallai'r dyletswyddau ychwanegol hyn gael effaith sylweddol ar iechyd a llesiant meddwl llawer o gynorthwywyr addysgu, ac mae'n bwysig bod cymorth digonol ar gael. Ac eto, canfu arolwg diweddar a gynhaliwyd gan Gyngor y Gweithlu Addysg mai dim ond 7.4 y cant o'r ymatebwyr oedd wedi defnyddio diwrnodau llesiant, a bod 8.8 y cant wedi defnyddio cyrsiau hyfforddi ar lesiant a ddarparwyd gan ysgolion. Prif Weinidog, beth mae Llywodraeth Cymru yn ei wneud i gefnogi iechyd a llesiant cynorthwywyr addysgu, a beth arall all y Llywodraeth ac awdurdodau addysg lleol ei wneud i hyrwyddo'r defnydd o'r gwasanaethau sydd eisoes ar gael i staff? Ac rwy'n gwerthfawrogi yr ateb yr ydych chi newydd ei roi.
English: I thank Peter Fox for that, Llywydd, and I agree with him about the contribution that teaching assistants and higher level teaching assistants make in the classroom, and the burden that responding to the pandemic has placed on them, alongside all the other people who work in our education service. Now, the Welsh Government provides funding to a UK charity. It's called Education Support, and it is an organisation dedicated to supporting the mental health and well-being of people in the classroom. And we have always been very clear from the Welsh Government that, by that, we mean all classroom staff and, indeed, all school staff here in Wales. The programmes of help offered by Education Support have had a new element of flexibility built into them in order to respond to the pandemic, and we are very keen indeed to make sure that that package of support is well advertised to staff here in Wales so that they are able to take advantage of it. Within that package of support, there is some additional and bespoke material that is particularly designed to reflect the experiences of teaching assistants. So, I agree very much with what Peter Fox said, that there is more that can be done locally and nationally to advertise the help that is available, to make sure that people know that it is there, to know that thought has been given to making sure that it is relevant to them and useable to them, and then to make sure that, as that resource is further developed, we take into account the experiences that people will report and have gone through in recent times.
Welsh: Diolch i Peter Fox am hynny, Llywydd, ac rwy'n cytuno ag ef am y cyfraniad y mae cynorthwywyr addysgu a chynorthwywyr addysgu lefel uwch yn ei wneud yn yr ystafell ddosbarth, a'r baich y mae ymateb i'r pandemig wedi ei roi arnyn nhw, ochr yn ochr â'r holl bobl eraill sy'n gweithio yn ein gwasanaeth addysg. Nawr, mae Llywodraeth Cymru yn darparu cyllid i elusen yn y DU. Education Support yw ei enw, ac mae'n sefydliad sydd wedi ymrwymo i gynorthwyo iechyd a llesiant meddwl pobl yn yr ystafell ddosbarth. Ac rydym ni wedi bod yn eglur iawn erioed yn Llywodraeth Cymru ein bod ni, drwy hynny, yn golygu holl staff yr ystafell ddosbarth ac, yn wir, holl staff ysgolion yma yng Nghymru. Mae'r rhaglenni cymorth a gynigir gan Education Support wedi cynnwys elfen newydd o hyblygrwydd er mwyn ymateb i'r pandemig, ac rydym ni'n awyddus dros ben yn wir i wneud yn siŵr bod y pecyn cymorth hwnnw yn cael ei hysbysebu yn dda i staff yma yng Nghymru fel y gallan nhw fanteisio arno. Yn y pecyn cymorth hwnnw, ceir rhywfaint o ddeunydd ychwanegol a phwrpasol y bwriedir yn benodol iddo adlewyrchu profiadau cynorthwywyr addysgu. Felly, rwy'n cytuno yn llwyr â'r hyn a ddywedodd Peter Fox, bod mwy y gellir ei wneud yn lleol ac yn genedlaethol i hysbysebu'r cymorth sydd ar gael, i wneud yn siŵr bod pobl yn gwybod ei fod yno, i wybod bod ystyriaeth wedi ei rhoi i wneud yn siŵr ei fod yn berthnasol iddyn nhw ac y gallan nhw ei ddefnyddio, ac yna i wneud yn siŵr, wrth i'r adnodd hwnnw gael ei ddatblygu ymhellach, ein bod ni'n ystyried y profiadau y bydd pobl yn eu hadrodd ac wedi mynd drwyddyn nhw yn ddiweddar.
English: Questions now from the party leaders. Leader of the Welsh Conservatives, Paul Davies.
Welsh: Cwestiynau nawr gan arweinwyr y pleidiau. Arweinydd y Ceidwadwyr Cymreig, Paul Davies.
English: Diolch, Llywydd. First Minister, yesterday you made it clear that you were seeking reassurances from the UK Government that a UK-wide COVID inquiry will have a sufficient focus on decisions made here in Wales. If you're so concerned that a UK-wide inquiry won't probe the Welsh Government enough, then why don't you commit to an independent Welsh inquiry?
Welsh: Diolch, Llywydd. Prif Weinidog, fe'i gwnaed yn eglur gennych chi ddoe eich bod chi'n ceisio sicrwydd gan Lywodraeth y DU y bydd ymchwiliad COVID y DU gyfan yn canolbwyntio yn ddigonol ar benderfyniadau a wnaed yma yng Nghymru. Os ydych chi mor bryderus na fydd ymchwiliad y DU gyfan yn ymchwilio yn ddigonol i Lywodraeth Cymru, pam na wnewch chi ymrwymo i ymchwiliad annibynnol i Gymru?
English: But, First Minister, there's no reason why the Welsh Government can't take part in a UK-wide inquiry and a Welsh inquiry. An open and a transparent Government must be accountable to the people it serves, and the people of Wales deserve answers. 'Responsible, but not held responsible' seems to be the mantra of this Welsh Labour Government. Now, organisations like the bereaved families group, Medics 4 Mask Up Wales and the British Lung Foundation have all joined calls for a Welsh inquiry. It's time for your Government to do the right thing and commit to that inquiry. A Welsh inquiry is a necessary part in helping the country to understand how decisions were made and whether lessons have indeed been learnt. Therefore, do you accept that refusing a Welsh inquiry is not just insulting to those campaigners who are tirelessly fighting for answers, but it also undermines Wales's ability to mitigate against future threats, if we can't understand the process of decision making throughout the pandemic?
Welsh: Ond, Prif Weinidog, nid oes dim rheswm pam na all Llywodraeth Cymru gymryd rhan mewn ymchwiliad y DU gyfan ac ymchwiliad Cymru. Mae'n rhaid i Lywodraeth agored a thryloyw fod yn atebol i'r bobl y mae'n eu gwasanaethu, ac mae pobl Cymru yn haeddu atebion. Mae'n ymddangos mai, 'Cyfrifol, ond heb gael ei dwyn i gyfrif' yw mantra'r Llywodraeth Lafur hon yng Nghymru. Nawr, mae sefydliadau fel y grŵp teuluoedd mewn profedigaeth, Medics 4 Mask Up Wales a Sefydliad Prydeinig yr Ysgyfaint i gyd wedi ymuno â galwadau am ymchwiliad i Gymru. Mae'n bryd i'ch Llywodraeth wneud y peth iawn ac ymrwymo i'r ymchwiliad hwnnw. Mae ymchwiliad i Gymru yn rhan angenrheidiol o helpu'r wlad i ddeall sut y gwnaed penderfyniadau a pha un a ddysgwyd gwersi yn wir. Felly, a ydych chi'n derbyn bod gwrthod ymchwiliad i Gymru nid yn unig yn sarhau'r ymgyrchwyr hynny sy'n brwydro yn ddiflino am atebion, ond hefyd yn tanseilio gallu Cymru i liniaru yn erbyn bygythiadau yn y dyfodol, os na allwn ni ddeall y broses o wneud penderfyniadau drwy gydol y pandemig?
English: Well, Llywydd, I listened carefully to what the Member said in his first contribution on the floor of the Senedd this afternoon. I don't think using terms like 'insulting' is consistent with what he said earlier about the need to conduct public discourse on the basis of mutual respect and trust. I do not come to my conclusions on the basis of wishing to insult anybody; I come to my conclusions because I believe the answers that people in Wales need will be better provided, they will get better answers, if there is a Welsh focus within a UK inquiry. Because I don't believe that you can make proper sense of the many decisions that were made here in Wales without understanding the relationship between those decisions and the wider context within which they were made. Our position remains as it has been for many weeks. Provided we get the assurances that we are looking for from the UK Government that there will be that focus on decisions here in Wales, that people in Wales will have answers to their questions within the UK inquiry, then I think that will give them better answers. If we don't get those assurances, if we're not certain that we will get the focus on the Welsh experience that we need, then that will give us pause to think again.
Welsh: Wel, Llywydd, gwrandewais i'n astud ar yr hyn a ddywedodd yr Aelod yn ei gyfraniad cyntaf ar lawr y Senedd y prynhawn yma. Nid wyf i'n credu bod defnyddio termau fel 'sarhau' yn gyson â'r hyn a ddywedodd yn gynharach am yr angen i gynnal trafodaethau cyhoeddus ar sail parch ac ymddiriedaeth tuag at ein gilydd. Nid wyf i'n dod i fy nghasgliadau ar sail dymuno sarhau neb; rwy'n dod i fy nghasgliadau gan fy mod i o'r farn y bydd yr atebion sydd eu hangen ar bobl yng Nghymru yn cael eu darparu yn well, byddan nhw'n cael gwell atebion, os oes pwyslais ar Gymru o fewn ymchwiliad y DU. Oherwydd nid wyf i'n credu y gallwch chi wneud synnwyr priodol o'r penderfyniadau niferus a wnaed yma yng Nghymru heb ddeall y berthynas rhwng y penderfyniadau hynny a'r cyd-destun ehangach y cawson nhw eu gwneud ynddo. Mae ein safbwynt yn dal i fod fel y bu ers wythnosau lawer. Cyn belled â'n bod ni'n cael y sicrwydd yr ydym ni'n chwilio amdano gan Lywodraeth y DU y bydd y pwyslais hwnnw ar benderfyniadau yma yng Nghymru, y bydd pobl yng Nghymru yn cael atebion i'w cwestiynau yn ymchwiliad y DU, yna rwy'n credu y bydd hynny yn rhoi gwell atebion iddyn nhw. Os na chawn ni'r sicrwydd hwnnw, os nad ydym yn sicr y byddwn yn cael y pwyslais ar brofiad Cymru sydd ei angen arnom ni, yna bydd hynny yn gwneud i ni feddwl eto.
English: Llywydd, I'm completely committed to there being proper scrutiny of decisions that were made here in Wales, an inquiry into them and accountability as a result. I'm not persuaded that overlapping and competing inquiries will give the best answers for people who need those answers. While the Prime Minister - while his Prime Minister - continues to offer me the assurances that experiences here in Wales will get the attention they need and deserve and will do so within the wider context that only a UK inquiry can investigate, then I'm prepared to continue with the agreement that I struck with the Prime Minister at the outset. There are still some important tests for the UK Government, and they're coming in the short term. The Prime Minister has said to bereaved families that he will appoint a chair of that inquiry this side of Christmas. I expect First Ministers of other UK nations to be involved in that appointment. If I read about it in a press release, or I'm told about it half an hour before it is issued, then the sense of genuine involvement and a genuine opportunity to have the Welsh dimension scrutinised as it needs to be in that inquiry will inevitably be under question. Yesterday, the Prime Minister assured me that devolved Governments would be properly engaged and involved in that appointment, in the terms of reference, in the working practices of the UK inquiry, and I look forward to that being borne out in practice.
Welsh: Llywydd, rwyf i wedi ymrwymo yn llwyr i gael craffu priodol ar benderfyniadau a wnaed yma yng Nghymru, ymchwiliad iddyn nhw ac atebolrwydd o ganlyniad i hynny. Nid wyf i wedi fy narbwyllo y bydd ymchwiliadau sy'n gorgyffwrdd ac yn cystadlu yn rhoi'r atebion gorau i bobl y mae angen yr atebion hynny arnyn nhw. Tra bod Prif Weinidog y DU - tra bod ei Brif Weinidog ef - yn parhau i gynnig y sicrwydd i mi y bydd profiadau yma yng Nghymru yn cael y sylw sydd ei angen arnyn nhw ac y maen nhw'n ei haeddu ac yn gwneud hynny o fewn y cyd-destun ehangach y gall ymchwiliad y DU yn unig ymchwilio iddo, yna rwy'n fodlon parhau â'r cytundeb a wnes i gyda Phrif Weinidog y DU ar y dechrau. Ceir rhai profion pwysig i Lywodraeth y DU o hyd, ac maen nhw'n dod yn y tymor byr. Mae Prif Weinidog y DU wedi dweud wrth deuluoedd mewn profedigaeth y bydd yn penodi cadeirydd yr ymchwiliad hwnnw yr ochr hon i'r Nadolig. Rwy'n disgwyl i Brif Weinidogion gwledydd eraill y DU fod yn rhan o'r penodiad hwnnw. Os byddaf i'n darllen amdano mewn datganiad i'r wasg, neu os wyf i'n cael gwybod amdano hanner awr cyn ei gyhoeddi, yna mae'n anochel y bydd amheuaeth ynghylch y synnwyr o gyfranogiad gwirioneddol a chyfle gwirioneddol i graffu ar ddimensiwn Cymru fel y mae angen ei wneud yn yr ymchwiliad hwnnw. Ddoe, rhoddodd Prif Weinidog y DU sicrwydd i mi y byddai Llywodraethau datganoledig yn cael eu cynnwys yn briodol ac yn rhan o'r penodiad hwnnw, o'r cylch gorchwyl, o arferion gwaith ymchwiliad y DU, ac edrychaf ymlaen at weld hynny yn cael ei gadarnhau yn ymarferol.
English: Diolch, Llywydd. First Minister, today, your Government has announced the co-chairs of the independent commission that will be taking forward the national conversation on the constitutional future of Wales. In Professor McAllister and Dr Williams, I think that most people would accept that we have two incredibly impressive individuals to lead this work. Among its objectives, the commission is, and I quote, 'To consider and develop all progressive principal options to strengthen Welsh democracy'. Can you confirm that that will include, for the very first time in the case of an officially established body, serious and substantive work on Welsh independence?
Welsh: Diolch, Llywydd. Prif Weinidog, heddiw, mae eich Llywodraeth wedi cyhoeddi cyd-gadeiryddion y comisiwn annibynnol a fydd yn bwrw ymlaen â'r sgwrs genedlaethol ar ddyfodol cyfansoddiadol Cymru. Gyda'r Athro McAllister a Dr Williams, rwy'n credu y byddai'r rhan fwyaf o bobl yn derbyn bod gennym ni ddau unigolyn gwefreiddiol i arwain y gwaith hwn. Ymysg ei amcanion, bydd y comisiwn yn, ac rwy'n dyfynnu, 'Ystyried a datblygu'r holl brif opsiynau blaengar i gryfhau democratiaeth Cymru'. A wnewch chi gadarnhau y bydd hynny yn cynnwys, am y tro cyntaf erioed yn achos corff sefydledig swyddogol, waith difrifol a sylweddol ar annibyniaeth i Gymru?
English: Llywydd, I thank Adam Price for what he said about the co-chairs of the independent commission. I think that he's right. It is hard to think of any Welsh figure who commands greater respect - not simply in Wales, but on the world stage - than Dr Rowan Williams. In Professor Laura McAllister, we have one of the leading experts on the subject matter that the commission will have at its heart. I can certainly confirm that, as Professor McAllister has said today, the commission will look at the whole suite of potential constitutional futures for Wales. The terms of reference for the commission certainly allow for independence to be considered as one of these options. They allow for any person who has a view as to how Wales's constitutional future should best be shaped to come to the commission to make their case for that. It would be absurd - and I think that that was the word that Professor McAllister used - to rule out independence. But, nothing else is ruled out either. If I have the opportunity, I will certainly give my evidence to the commission that entrenched devolution in a successful United Kingdom is the best constitution for Wales. But, Plaid Cymru - and I welcome very much what Plaid Cymru's spokesperson said about constructive engagement and making every use of the opportunity that it presents - will be able to set out its stall for a different constitutional future.
Welsh: Llywydd, rwy'n diolch i Adam Price am yr hyn a ddywedodd am gyd-gadeiryddion y comisiwn annibynnol. Rwy'n credu ei fod yn iawn. Mae'n anodd meddwl am unrhyw ffigwr o Gymru sy'n ennyn mwy o barch - nid yn unig yng Nghymru, ond ar lwyfan y byd - na Dr Rowan Williams. Gyda'r Athro Laura McAllister, mae gennym ni un o'r arbenigwyr blaenllaw ar y pwnc a fydd yn ganolog i'r comisiwn. Gallaf yn sicr gadarnhau, fel y dywedodd yr Athro McAllister heddiw, y bydd y comisiwn yn edrych ar y gyfres gyfan o wahanol fathau o ddyfodol cyfansoddiadol posibl i Gymru. Mae cylch gorchwyl y comisiwn yn sicr yn caniatáu i annibyniaeth gael ei hystyried yn un o'r opsiynau hyn. Mae'n caniatáu i unrhyw berson sydd â safbwynt ar y ffordd orau o lunio dyfodol cyfansoddiadol Cymru ddod i'r comisiwn i gyflwyno ei achos dros hynny. Byddai'n hurt - ac rwy'n credu mai dyna'r gair a ddefnyddiodd yr Athro McAllister - i ddiystyru annibyniaeth. Ond, nid oes dim byd arall yn cael ei ddiystyru chwaith. Os caf i'r cyfle, byddaf i'n sicr yn rhoi fy nhystiolaeth i'r comisiwn mai datganoli sefydledig mewn Teyrnas Unedig lwyddiannus yw'r cyfansoddiad gorau i Gymru. Ond, bydd Plaid Cymru - ac rwy'n croesawu yn fawr iawn yr hyn a ddywedodd llefarydd Plaid Cymru am ymgysylltu adeiladol a gwneud pob defnydd o'r cyfle y mae'n ei gyflwyno - yn gallu cyflwyno ei dadl dros wahanol ddyfodol cyfansoddiadol.
English: I'm sure that the First Minister wouldn't mind me saying that the implicit confirmation by a Welsh Labour Government that independence, though clearly not your favoured option, can be considered a progressive option, will be seen by many in the independence movement as a significant milestone. We do indeed, on our side, look forward to engaging constructively with the commission. Whatever the report in the end concludes - whether it supports your preferred future, First Minister, of radical federalism, or our alternative future of independence - is not the commission's starting point as important as its end point, in this sense? Because it signifies a new, shared determination that we shouldn't wait for our constitutional future to be chosen for us by default by decisions in Westminster or, indeed, developments elsewhere in these islands, but that we should decide for ourselves; that we should neither be on the sidelines nor in the shadows of someone else's deliberations, but that we should place Wales front and centre of our own debate.
Welsh: Rwy'n siŵr na fyddai ots gan y Prif Weinidog i mi ddweud y bydd llawer yn y mudiad annibyniaeth o'r farn bod y cadarnhad ymhlyg gan Lywodraeth Lafur Cymru y gellir ystyried annibyniaeth yn opsiwn blaengar, er nad dyna'r opsiwn yr ydych chi'n ei ffafrio, yn amlwg, yn garreg filltir bwysig. Rydym ni yn wir, ar ein hochr ni, yn edrych ymlaen at ymgysylltu yn adeiladol â'r comisiwn. Pa bynnag gasgliad y bydd yr adroddiad yn dod iddo yn y pen draw - pa un a yw'n cefnogi y dewis o ddyfodol yr ydych chi'n ei ffafrio, Prif Weinidog, o ffederaliaeth radical, neu ein dyfodol amgen ni o annibyniaeth - onid yw man cychwyn y comisiwn yr un mor bwysig â'i fan terfyn, yn yr ystyr hwn? Oherwydd ei fod yn dynodi penderfyniad newydd cyffredin na ddylem ni aros i'n dyfodol cyfansoddiadol gael ei ddewis drosom ni yn ddiofyn gan benderfyniadau yn San Steffan neu, yn wir, datblygiadau mewn mannau eraill yn yr ynysoedd hyn, ond y dylem ni benderfynu drosom ni ein hunain; na ddylem ni fod ar yr ymylon nac yng nghysgodion trafodaethau rhywun arall, ond y dylem ni roi Cymru mewn safle blaenllaw yn ein dadl ein hunain.
English: Well, Llywydd, I certainly agree that that is exactly the purpose of the commission: to take our future into our own hands. I think that this is a particularly important moment for us to do that. During this Senedd term, while we are all sitting here, it is very likely that there will be a further referendum on independence in Scotland. I don't often quote Iain Duncan Smith here, Llywydd - [ Laughter. ] - but I'll make an exception today. I think that he said to the Conservative Party conference that the future of Northern Ireland was more uncertain today than at any time in the past, because of the impact of the Brexit decision and the uncertainties over the Northern Ireland protocol. The United Kingdom is in a fragile position, and it is very important that, as a responsible Government and as a responsible Senedd, we find a way of mapping out our own future in the turbulent times in which we live. Llywydd, can I say that I was very grateful to the leader of the Welsh Conservatives, Andrew R.T. Davies, for making a number of nominations for someone to sit on the commission? Because I want the commission to be something that anybody who has a view about Wales's future and how best it can be secured, given the uncertain times in which we live, should feel confident that they can turn up to and make their case.
Welsh: Wel, Llywydd, rwy'n sicr yn cytuno mai dyna'n union yw diben y comisiwn: i gymryd cyfrifoldeb am ein dyfodol ni ein hunain. Rwy'n credu bod hon yn adeg arbennig o bwysig i ni wneud hynny. Yn ystod y tymor Senedd hwn, wrth i ni i gyd eistedd yma, mae'n debygol iawn y bydd refferendwm arall ar annibyniaeth yn yr Alban. Nid wyf i'n aml yn dyfynnu Iain Duncan Smith yma, Llywydd - [ Chwerthin. ] - ond fe wnaf i eithriad heddiw. Rwy'n credu iddo ddweud wrth gynhadledd y Blaid Geidwadol fod dyfodol Gogledd Iwerddon yn fwy ansicr heddiw nag ar unrhyw adeg yn y gorffennol, oherwydd effaith penderfyniad Brexit a'r ansicrwydd ynghylch protocol Gogledd Iwerddon. Mae'r Deyrnas Unedig mewn sefyllfa fregus, ac mae'n bwysig iawn ein bod ni, fel Llywodraeth gyfrifol ac fel Senedd gyfrifol, yn dod o hyd i ffordd o fapio ein dyfodol ein hunain yn yr oes gythryblus yr ydym ni'n byw ynddi. Llywydd, a gaf i ddweud fy mod i'n ddiolchgar iawn i arweinydd y Ceidwadwyr Cymreig, Andrew R.T. Davies, am wneud nifer o enwebiadau i rywun eistedd ar y comisiwn? Oherwydd fy mod i'n awyddus i'r comisiwn fod yn rhywbeth y dylai unrhyw un sydd â barn ar ddyfodol Cymru a'r ffordd orau o'i sicrhau, o gofio'r oes ansicr yr ydym yn byw ynddi, deimlo'n hyderus y gall fod yn bresennol a chyflwyno ei ddadl.